open-index/open-wikipedia-markdown huggingface dataset:
Perapian konkrit

**Perapian konkrit** merujuk kepada penyediaan akhir konkrit apabila simen telah dituang dan dibiarkan mengeras. Kesemua bahan berasaskan simen mengeras apabila air ditambah kepadanya dan proses pengeringan bermula. Pengeringan optima simen berlaku dalam tempoh 28 hari. Pada awalnya kekuatan terbentuk agak pantas; simen mencapai 50% kekuatannya dalam tempoh 3-5 hari. Bagaimanapun, kekuatan jangka panjang simen didapati dalam tempoh 28 hari dan memerlukan kelembapan bagi mencapai kekuatan optimanya. 

Dalam tempoh ini, amat penting konkrit yang dituang tidak dibiarkan terlalu sejuk, kering, atau basah bagi memastikan konkrit yang terhasil mecapai kekuatan optimanya. Konkrit yang berada di bawah tahap beku sebelum sempat kering sepenuhnya akan menjadi lemah. Keadaan ini juga berlaku bagi konkrit yang terdedah kepada cuaca melampau. Oleh itu lengkah-langkah perapian konkrit perlu dilakukan bagi memastikan konkrit mencapai kekuatan sepenuhnya.

## Jenis-jenis perapian konkrit
* perapian air
* perapian pengekalan air
* perapian halangan mekanikal
* perapian membran kimia
Perapian membran kimia

**Perapian membran kimia** adalah kaedah mengukuhkan konkrit semasa ia mengeras dengan cara mengekalkan air lebihan yang biasanya hilang semasa proses hidration bagi tujuan perapian akhir. Ini boleh dicapai dengan meletakkan campuran pengeras kimia pada permukaan terdedah. Bahan yang sesuai adalah bahan berasaskan resin hidrokarbon, biasanya dikenali sebagai Campuran Pengeras, atau *Acrylic Cure* dan *Seals*. Kelebihan (*Cure and Seals*) adalah bahan resin tidak terurai sepantas hidrokarbon dan mempunyai ciri-ciri tahan kimia (untuk menahan kesan buruk garam dll.). Kelemahannya adalah ia adalah lebih mahal.

Terdapat tiga jenis Campuran Pengeras (*Curing Compounds*) oleh badan spesifikasi utama seperti ASTM, CGSB, CSA dll. 
* yang pertama adalah Campuran Pengeras jernih. 
* yang kedua adalah Campuran Pengeras dengan dye (*fugitive*) hijau 
* yang ketiga dalah Campuran Pengeras Putih.  

Kelebihan dye hijau adalah pengunaan dan pemeriksaan boleh memastikan jumlah yang secukupnya telah gunakan pada permukaan. Campuran bahan kimia perapi terbaik mengandungi resin hidrokarbon yang menghalang penyejatan air rembesan dan mempunyai kelebihan tambahan mebalikkan pancaran cahaya ultra-ungu untuk mengekalkan permukaan simen sejuk. Ia adalah sesuai bagi keadaan cuaca panas. Kebanyakan perapian Putih di pasaran adalah berasaskan air dan mempunyai kelebihan harga yang lebih rendah.
Perahu

**Perahu** (), **sampan** (Jawi: ) atau **bot** (Jawi: ) merupakan sejenis kenderaan air yang biasanya lebih kecil dari kapal. Sesetengah perahu boleh dibawa di atas kapal atau darat menggunakan treler - malah salah satu pengertian perahu ialah sejenis lancang air yang boleh dibawa oleh kapal.

## Peristilahan
Kata perahu ini sebenarnya mengalami penyempitan makna, kerana paling tidak sampai abad ke-17, perahu merujuk pada kapal besar (lihat perahu K'u-lun), bahkan geliung Barat pun dulunya dikategorikan sebagai perahu, sampai digantikan oleh kata "kapal" pada bahasa Melayu moden, yang sejatinya berasal dari rumpun bahasa Dravida "kappal". Perkataan ini mula muncul dalam kesusasteraan Tamil sebagai perkataan கப்பல் (kappal) selepas abad ke-17. Kenderaan yang disebut "perahu" di zaman moden, dulu disebut **sampan** (; berasal dari kata Cina 舢舨).

## Gambaran binaan
### Struktur apungan

Perahu mempunyai struktur pengapungan yang dipanggil hul dan sistem dorongan seperti kipas, dayung, galah, layar dan jet air.

### Sistem dorongan
Perahu boleh digerakkan melalui air dengan beberapa cara, antaranya:
* Tenaga manusia (dayung, kayuh, galah)
* Tenaga angin (berlayar)
* Menggunakan motor kipas
** Motor di dalam (*inboard*)
*** Pembakaran dalaman (gasolin, diesel)
*** Wap (arang, minyak)
*** Nuklear (bot BESAR)
** Dalam/luar (*sterndrive*)
*** Gasolin
*** Diesel
** Motor sangkut (*outboard*)
*** Gasolin
*** Elektrik
** Roda kayuh
** Jet air (Jetski, *Personal Water Craft*, bot jet)
** Kipas udara (Hoverkraf, bot udara)

## Jenis perahu

## Lihat juga
* Perahu-perahu orang Melayu

## Rujukan
Nintendo DS

**Nintendo DS** merupakan satu konsol permainan video bimbit yang dihasilkan oleh syarikat pembina konsol permainan video Nintendo. Ia telah dipasarkan pada tahun 2004. Konsol ini mempunyai dua skrin LCD, salah satunya ialah skrin sesentuh. Selain mempunyai skrin sesentuh yang unik, konsol bimbit ini juga mempunyai mikrofon binaan dalaman dan juga menyokong fungsi WiFi, iaitu sejenis sistem perhubungan tanpa wayar bagi membolehkan para pemainnya berhubung sesama sendiri dari seluruh dunia dengan menggunakan ID dan kod tersendiri bagi setiap pemain.

Pada tahun 2006, Nintendo telah mengeluarkan Nintendo DS Lite, iaitu Nintendo DS yang telah diubah suai daripada versi asalnya dengan reka bentuk dan susun atur butang kawalan baru serta keterangan lampu skrin yang boleh diubah suai kepada 4 peringkat.

__TOC__ 
## Spesifikasi
* Berat: 275 gramSaiz fizikal:148.7 x 84.7 x 28.9 mm
* CPU: Dua ARM processor, iaitu ARM946E-S sebagai processor utama dan ARM7TDMI sebagai processor sampingan 
* Skrin: Dua TFT LCD skrin dengan peleraian 256 x 192 piksel. Skrin pada bahagian bawah ialah skrin sesentuh

## Keserasian
Nintendo DS berkebolehan memainkan katrij Game Boy Advance(GBA) yang mana katrij GBA ini dimasukkan ke dalam slot 2 pada Nintendo DS, manakala katrij Nintendo DS ini sendiri dimasukkan pada slot 1. Walau bagaimanapun, Nintendo DS tidak boleh memainkan sebarang katrij daripada konsol Game Boy Color ataupun Game Boy biasa.

Selain itu Nintendo DS mampu mengesan sesetengah katrij GBA yang berada pada slot 2 untuk membuka atau mendapatkan kandungan istimewa untuk permainan katrij Nintendo DS itu sendiri.

## Senarai ''Game''
Lihat senarai permainan bagi Nintendo DS
Solat waktu takut

**Solat khauf** (atau solat ketakutan) ialah solat yang ditunaikan dalam keadaan suasana peperangan dengan pihak musuh. Solat khauf adalah kemudahan yang tidak terdapat dan tidak boleh dilaksanakan di dalam sembahyang–sembahyang yang lain. Ia pernah dilakukan oleh Nabi Muhammad s.a.w. semasa Perang Uhud.

Ulama–ulama fiqh juga telah bersepakat tentang adanya ketetapan syarak mengenai solat khauf ini, "bahkan yang dimaksudkan dengan khauf oleh mereka bukan semata–mata takut kepada serangan musuh malah termasuk juga khauf (takut) dari ancaman kebakaran dan juga binatang–binatang buas dan lain–lain lagi daripada ancaman yang boleh menyebabkan kemusnahan dan kehancuran."
Sean Faris

Sean Faris adalah seorang pelakon kacak Amerika Syarikat yang dilahirkan di Houston, Texas pada 25 Mac, 1982. Beliau merupakan lepasan pelajar Sekolah Tinggi Padua Franciscan di Parma, Ohio dan adalah salah satu pelajar bukan Katolik yang semakin berkurangan di kampus tersebut. Dia memulakan kerjaya peragaan di Cleveland, Barbizon dan kemudian pindah ke Pertubuhan Peragawan dan Bakat dengan Peragawan/peragawati & Talent Stone.

Sean telah berlakon dalam berbagai projek, termasuk dua rancagan televisyen yang telah dibatalkan, iaitu *[[Life As We Know It]]*, dan *Reunion* (lakonnya yang terkini dan dibatalkan oleh Syarikat Siaran FOX kerana ia tidak masyhur).  Dia juga ada peranan kecil dan besar dalam filem seperti buat-semula *[[Yours, Mine and Ours (filem 2005)|Yours, Mine and Ours]]* sebagai William Beardsley dan bintang tetamu pada rancangan-rancangan televisyen yang lain.

Beliau tidak mempunyai tali persaudaraan dengan pelakon komedi Anna Faris.

## Hidup peribadi
Sean, seperti para selebriti lain, lebih suka dan cuba untuk merahsiakan hidup peribadinya dari paparazzi.

Dia telah menafikan khabar angin bahawa dia keluar dengan pelakon Desperate Housewives, Eva Longoria dan dia berkata yang mereka hanya berkawan.

Dalam wawancara terkini, Sean mendakwa bahawa dia telah pergi ke kelab dan memikir tentang mencari "Satu Yang Diingininya". Dia berkata dia hendak menjadi orang yang mencari perempuan, bukan sebaliknya. Sean mahukan kualiti-kualiti ini dalam seorang perempuan: kecantikan asli dan tiada perbaikian tinggi dan bukan penagih beli-belah. Dan dia bergurau menyatakan bahawa dia mungkin inginkan seorang perempuan dengan rambut perang tua, "berpayudara besar" dan "bibir Angelina Jolie." Sebagai tambahan, Sean inginkan seorang perempuan yang ikhlas pada dirinya.

## Myspace
Sean mempunyai akaun myspace tetapi mencuba untuk melindungi pengenalannya dari mata awam. Seperti selebriti lain, atau individu-individu yang terkenal, banyak orang telah menggambarkan diri mereka sebagai Faris dengan akaun myspace palsu.

### Filem

### TV

### Kemunculan di TV

## Pautan luar
### Pautan utama
*Official site
*
*Sean Faris Online

## Sedutan Media
*''Yours, Mine and Ours (2005 film)'' iFilm interview along with Drake Bell and Katija Pevec.

## Rujukan
"Eva gets larger than life" Berita Metro (25 April, 2006)
"The Eva Longoria Interview" Cerita Eurweb.com (21 April, 2006) 
"Sleepover's Big Crush" Sean Faris: Jatuh cinta besar Perempuan Sleepover (9 July, 2004)
"Sean Faris is Out" Hanya Jared (3 March, 2006)
"Sean Faris and Evan Peters Interview " Wayang Hollywood (2004)
"Sean Faris: Is Life As He Knew It Over?" (October 2004) 
"Whose that Babe? Sean Faris Pendek Celeb
Tok Merepat

**Tok Merepat** merupakan mitos masyarakat kampung Melayu sekitar mukim Bandar, Kampung Gajah, Teluk Intan, Perak, Malaysia. Masyarakat kampung sekitar Kampung Ayer Mati, Kampung Padang, Kuala Parit, Pasir Jenderis, Bandar Tua dan lain-lain mempercayai kewujudan Tok Merepat ini.

Tidaklah dapat dipastikan asal usulnya. Tetapi Tok Merepat dikatakan wujud atau dilihat wujud di dalam hutan antara Kampung Ayer Mati dan Kampung Padang. Di sini juga terdapat sebuah kawasan perkuburan iaitu perkuburan Kampung Ayer Mati.

Tok Merepat dikatakan akan muncul jika anda melalui kawasan ini. Dia akan dilihat bersila dan bertafakur di tepi jalan atau di tengah jalan dalam keadaaan fakir, pakaian koyak-rabak, berpakaian serba hitam dan kelihatan  merempat. Namun Tok Merepat tidak mengganggu sesiapa. Cuma dia mengejutkan  orang yang melintasi kawasan tersebut.
Mazlynoor Abdul Latiff

**Mazlynoor Abdul Latiff** merupakah Ahli Majlis Perbandaran Klang dan merupakan Timbalan Ketua Umno Klang.

## Isu
Beliau didapati gagal mengemukakan pelan bangunan rumah masing-masing, sedangkan projek pembinaannya sudah dimulakan.Berita Harian 30 Oktober 2006
Tok Tepok

**Tok Tepok** merupakan mitos di sekitar daerah kecil Kampung Gajah, Perak, Malaysia. 

Tok Tepok dikatakan tinggal di atas  Gunung Tunggal ( sebenarnya sebuah bukit sahaja) di Kampung  Gajah, Perak.

Masyarakat Melayu di Kampung Gajah yang ingin menuntut ilmu persilatan dan ilmu kebal boleh menuntut ilmu daripada Tok Tepok. Hanya mereka yang benar-benar ikhlas sahaja yang akan berjaya menemui Tok Tepok.

Datuk Mahaguru Ibrahim Mohd Zin dikatakan pernah menuntut ilmu persilatan dengan Tok Tepok.Begitu juga dengan Datuk Maharaja Lela.

Mitos Tok Tepok menyamai mitos Betara Guru yang menjadi guru silat kepada tokoh legenda Hang Tuah di puncak Gunung Ledang dalam Hikayat Hang Tuah dan Sejarah Melayu.
Ray Santiago

**Raimundo Santiago** (juga dikenali sebagai **Ray Santiago**, lahir 9 Jun 1984 di Bronx, New York) ialah seorang pelakun Amerika Syarikat. Beliau berlakon sebagai 
"Jorge Villalobos" dalam filem *[[Bertemu dengan Keluarga Fockers]]* (*Meet the Fockers*), serta sebagai pelakon pembantu dalam filem *[[Perbuatan Buruk]]* (*Dirty Deeds*) pada tahun 2005 dan filem *[[Diterima (filem)|Diterima]]* (*Accepted*) pada tahun 2006.

Santiago mengambil bahagian dalam Maraton New York pada tahun 2000.

## Pautan luar
*
Chikus

**Chikus** () atau secara rasminya **Pekan Chikus** () ialah sebuah pekan kecil yang terletak di dalam Mukim Sungai Manik yang di mana di bawah pentadbiran Daerah Hilir Perak, negeri Perak Darul Ridzuan, Malaysia. Antara pekan yang berhampiran dengan Chikus ialah Langkap di timur dan Pekan Degong di timur laut. Chikus merupakan kawasan sawah padi dan kebanyakan penduduknya ialah orang Melayu.

## Etimologi
Chikus merupakan "nama manja" bagi tikus. Harimau dipanggil 'Pak Belang' Buaya dipanggil 'Sang Bedal'. Masalah utama pesawah padi ialah tikus yang boleh memusnahkan pokok-pokok padi yang sedang masak menguning dalam satu malam sahaja. Kepercayaan animisme manyatakan datangnya tikus begitu banyak kerana mendapat bala dari Tuhan kerana melanggar pantang tertentu.Apabila hendak membunuh tikus, tidak bleh lebih tiga kali pukul kerana dianggap menyiksa binatang.

Tuhan dalam konteks ini 'Hyang' iaitu ibu padi. Sembahyang bermaksud menyembah Hyang atau ibu padi. Itulah sebabnya orang Islam yang tahu telah menukar istilah sembahyang kepada solat, pinjaman dari Bahasa Arab.

## Geografi
Pekan Chikus terletak di timur Mukim Sungai Manik dan bersempadan dengan Mukim Changkat Jong.

## Politik
Pekan Chikus sepenuhnya terletak di dalam kawasan parlimen Pasir Salak dan kawasan Dewan Undangan Negeri Sungai Manik. Sejak 2008, Ahli Dewan Undangan Negeri bagi Sungai Manik ialah Zainol Fadzi Paharudin dari parti Perikatan Nasional (PN). Chikus juga merupakan salah satu daerah mengundi di dalam DUN Sungai Manik. 

## Pendidikan
Berdasarkan Kementerian Pendidikan Malaysia (KPM), berikut ialah senarai sekolah yang terletak berhampiran dengan Chikus pada tahun 2020 berserta kod sekolah, lokasi dan jumlah pelajar.

## Rujukan
Hari Para Mendiang

**Hari Para Mendiang** (secara rasminya, *Commemoratio omnium Fidelium Defunctorum* atau Peringatan bagi Orang Beriman yang telah Meninggal Dunia, bahasa Inggeris:*All Souls' Day*), adalah hari yang ditetapkan oleh Gereja Roman Katolik dan gereja-gereja lain bagi memperingati orang-orang beriman yang telah meninggal dunia. Perayaan ini adalah berlandaskan doktrin bahawa roh-roh orang beriman yang sewaktu matinya tidak dibersihkan daripada dosa-dosa kecil, atau belum ditebus kesalahan lamanya, tidak berupaya untuk memperoleh penglihatan rahmat, dan mereka dapat dibantu dengan doa dan dengan penyerahan Misa. 

Perayaan ini jatuh pada 2 November dan merupakan urutan kepada Hari Para Orang Kudus. Semenjak pembaharuan liturgi semasa Majlis Vatikan Kedua, perayaan ini diraikan pada 2 November walaupun pada tahun-tahun ketika tarikh jatuh pada hari Ahad. Mengikut upacara Latin tradisional, pengamalan ini dialih ke hari Isnin, 3 November sekiranya 2 November jatuh pada Hari Ahad, kerana jubah hitam adalah dilarang sama sekali pada Hari Ahad.
Perbendaharaan Malaysia

**Perbendaharaan** (Tulisan Jawi: ڤربنداهاراءن) terletak di bawah Kementerian Kewangan dan objektif penubuhannya adalah untuk menggubal, melaksanakan dan memastikan dasar fiskal dan kewangan bagi merangsang pertumbuhan ekonomi secara berterusan, menguatkan daya saing dan kebingkasan ekonomi negara, memastikan pengurusan kewangan yang berkesan dan berhemah, menjamin perkongsian kekayaan negara dengan saksama dan meningkatkan kesejahteraan dan taraf kehidupan masyarakat. 

## Fungsi
* Menggubal dan melaksanakan dasar fiskal kewangan dan ekonomi bagi mempertingkat pengagihan serta pengurusan sumber kewangan dilaksanakan dengan cekap dan berkesan.
* Menggubal dan menyediakan prosedur, prinsip dan tatacara sistem pengurusan kewangan dan perakaunan untuk dilaksanakan oleh semua Jabatan/Agensi Kerajaan.
* Menyediakan belanjawan tahunan. 
* Memantau pelaksanaan belanjawan tahunan. 
* Mendapatkan pinjaman bagi pihak Kerajaan dan memberi pinjaman kepada agensi-agensi Kerajaan, sektor swasta bagi projek-projek penswastaan dan kakitangan Kerajaan. 
* Menubuh dan menyusun semula syarikat-syarikat milik Menteri Kewangan Diperbadankan (MKD).  
* Memantau syarikat-syarikat Kerajaan yang ditubuhkan di bawah Menteri Kewangan Diperbadankan diurus dengan berkesan
* Memantau pengurusan kewangan Kementerian-kementerian, Jabatan-jabatan Kerajaan dan Badan-badan Berkanun. 
* Menggubal dan mentadbir dasar-dasar berkaitan dengan pengurusan perolehan Kerajaan.  
* Memberi kelulusan kepada perolehan Kerajaan yang besar nilainya dan menyertai dalam proses perolehan di agensi-agensi Kerajaan lain.
* Menggubal dasar-dasar dan menguruskan pinjaman perumahan bagi kakitangan sektor awam.  
* Menerima, memantau aduan-aduan terhadap aktiviti-aktiviti berkaitan dengan Perbendaharaan dan menyelesaikannya. 

## Ketua Setiausaha Perbendaharaan Malaysia
YBhg. Tan Sri Dato' Seri Abdul Jamil bin Abdul Rais (1962–1964)

Y. Bhg. Tan Sri Mohd. Shariff Abdul Samad (1964-1970) 

Y. B. M. Raja Tun Mohar Raja Badiozaman (1970-1972)

YBhg. Tan Sri Chong Hon Nyan (1972–1974)

Y. Bhg. Tun Abdullah Salleh (1974-1976)

Y. Bhg. Tun Abdullah Ayub (1976-1978)

Y. Bhg. Tan Sri Datuk Seri Utama Thong Yaw Hong (1979-1985)

Y. Bhg. Tan Sri Zain Azraai Zainal Abidin (1985-1991)

Y. Bhg. Tan Sri Dato' Mohd. Sheriff Mohd. Kassim (1991-1993)

Y. Bhg. Tan Sri Datuk Clifford F. Herbert (1994-1997)

Y. Bhg. Tan Sri Datuk Dr. Aris Bin Othman @ Osman (1997-1999)

Y. Bhg Tan Sri Dato' Othman B. Rijal (1999-2000)

Y. Bhg Tan Sri Dr. Samsudin B. Hitam (2000-2004)

Y. Bhg Tan Sri Izzuddin Bin Dali (2004-2007)

Y. Bhg. Tan Sri Dato' Sri Dr. Wan Abdul Aziz Wan Abdullah (2007-2012)

Y. Bhg Tan Sri Dato' Sri Dr. Mohd Irwan Serigar Bin Abdullah (2012-2018)

Y. Bhg Tan Sri Dr. Haji Ismail Hj Bakar (2018) 

Y. Bhg  Tan Sri Ahmad Badri Mohd Zahir (2018-2020)

Y. Bhg Dato’ Asri Hamidon (2020-2023)

Y. Bhg Datuk Johan Mahmood Merican (2023-kini) 

## Pautan luar
* Laman rasmi.]
Mohd Shariff Abdul Samad

**Y. Bhg. Tan Sri Mohd. Shariff Abdul Samad** P.M.N., D.S.J., P.P.T. merupakan bekas Ketua Setiausaha Perbendaharaan Malaysia (1964 - 1970)Chairman EPF selepas itu.
Thong Yaw Hong

**Y. Bhg. Tan Sri Datuk Seri Utama Thong Yaw Hong** P.S.M., S.U.M.W., S.I.M.P., D.S.A.P., D.I.M.P., J.M.N., S.M.P., J.B.S., A.M.N. merupakan bekas Ketua Setiausaha Perbendaharaan Malaysia (1979 - 1985). Sebelum itu, beliau pernah memegang jawatan sebagai Ketua Pengarah, Unit Perancang Ekonomi (1971 – 1978). Thong berkelayakan Bachelor of Arts (Honours) dalam bidang Ekonomi dari Universiti Malaya dan Masters in Public Administration dari Universiti Harvard.Thong juga pernah dilantik sebagai Pro-Canselor, Universiti Putra Malaysia pada tahun 2006.
 

## Rujukan
Musafir

**Musafir** ( "pengembara" terbitan bentuk *ism* kata kerja  *sāfara* "mengembara") merujuk kepada orang yang dalam perjalanan.

## Musafir menurut Syafie
### Huraian pengertian musafir:
Apabila seseorang itu bermusafir lebih dari dua marhalah (60 batu atau enam farsakh), maka ia harus melakukan solat qasar dan jamak sekali. Solat jamak dan qasar ini adalah suatu keringanan yang diberi oleh Allah kepada hamba-Nya dalam segenap masa bagi orang musafir, senang atau susah asalkan melebihi dua marhalah.

Permulaan musafir ini dikira setelah kita keluar kawasan, sama ada melalui sungai, parit, kota sempadan atau kawasan yang sudah tidak ada bangunan lagi. Akhir musafir ialah apabila kita memasuki kawasan permulaan musafir tadi. Solat jamak dan qasar boleh dilakukan apabila perjalanan seorang musafir tidak kurang dari 60 batu atau 81 km walaupun ada khilaf ulama dalam penentuan jarak jauhnya. Jadi, untuk berhati-hati, eloklah dikira melebihi dari 60 batu. 

Apabila seseorang itu sudah sampai ke kawasan permulaan ia bertolak tadi, maka selesailah solat jamak dan qasarnya. Ia tidak boleh lagi mengerjakan solat secara jamak dan qasar. Apabila seseorang itu bermusafir dan berhenti pada satu tempat selama 4 hari atau lebih, maka putuslah safarnya. Tapi, sekiranya ia hendak berhenti di situ selama tiga hari, maka bolehlah solat jamak dan qasar. Tiga hari itu tidak termasuk hari sampai dan hari keluar. Apabila seseorang itu berhenti di suatu tempat dengan niat akan berada di situ selama tiga hari, tapi kerana urusan tidak selesai dari sehari ke sehari, maka ia diharuskan jamak dan qasar sehingga 18 hari. 

Perjalanan seseorang musafir hendaklah tentu dan ia tahu ke mana arah tujuannya. Jika ia tidak tahu ke mana hendak diarahkan perjalanannya itu, maka tidak boleh jamak/qasar. 

Orang yang musafir kurang dari tiga marhalah (90 batu) maka afdal solat sebagaimana biasa. Jika perjalanannya melebihi 90 batu, maka baginya lebih afdal mengerjakan solat jamak dan qasar. 

Kemudahan solat Jamak (Jamak sahaja) juga diberikan kepada ahli kariah yang ingin mengerjakan solat berjemaah apabila hujan lebat dan kampung itu merupakan satu kawasan yang biasa lecah dan becak lalu tidak kemampuan untuk datang berjemaah, dengan syarat ada hujan pada awal kedua-dua solat, di antara kedua solat, dan pada salam solat pertama. Tidak mengapa kalau sekiranya hujan itu berhenti di pertengahan solat pertama atau di pertengahan solat kedua.

## Rujukan
Mohd. Sheriff Mohd. Kassim

Tan Sri Dato' **Mohd. Sheriff Mohd. Kassim** P.S.M., D.S.D.K., D.P.M.S., K.M.N. merupakan bekas Ketua Setiausaha Perbendaharaan Malaysia (1991-1993).

Pada 2017 beliau telah menyeru kerajaan untuk mengurangkan bilangan kakitangan kerajaan terutama pada peringkat bawahan, dan mendakwa bahawa Malaysia mungkin tidak mampu mengekalkan tenaga kerja ini sekiranya berdepan dengan masalah kewangan. Malaysia dijangka membelanjakan RM76 bilion bagi gaji dan elaun bagi kakitangan kerajaan, dan tambahan RM21 bilion bagi pencen. 

Malaysia memiliki kadar kakitangan kerajaan berbanding penduduk paling ramai di Asia Pasifik, menggajikan 1.6 juta orang atau 11% tenaga buruh negara.

## Rujukan


## Pautan luar
* New Malay generation can stand on their own feet — Mohd Sheriff Mohd Kassim.
Clifford F. Herbert

Yang Berbahagia Tan Sri Datuk **Clifford F. Herbert** P.S.M., P.S.D., J.S.M., K.M.N. (1942 &ndash; 7 Mei 2023) merupakan bekas Ketua Setiausaha Perbendaharaan Malaysia (1993 - 1997).

Tan Sri Datuk Herbert menyertai Perkhidmatan Awam Malaysia pada tahun 1964 sebagai Penolong Setiausaha di Jabatan Perkhidmatan Awam dari tahun 1964 hingga 1968. Selepas itu, beliau berkhidmat di Kementerian Kewangan dari tahun 1975 hingga 1997, memangku sebagai Ketua Setiausaha Perbendaharaan. Beliau bersara dari Perkhidmatan Awam pada tahun 1997.

Sebagai Setiausaha Agung di Kementerian Kewangan, beliau juga dilantik sebagai Gabenor alternatif Bank Dunia. Dari 1994 hingga 2000, Tan Sri Datuk Herbert adalah Pengerusi Lapangan Terbang Antarabangsa KL yang membina Lapangan Terbang Antarabangsa Kuala Lumpur. Beliau telah menjadi ahli lembaga pelbagai badan berkanun dan syarikat awam berkaitan kerajaan di antara mereka ialah Kumpulan Khazanah Nasional Berhad, Malaysian Airline System Berhad, Petroliam Nasional Berhad, Bank Negara Malaysia, Suruhanjaya Sekuriti Malaysia dan Pengerusi Percetakan Nasional Malaysia Berhad. Beliau juga berkhidmat sebagai Pengerusi Kumpulan Wang Amanah Pencen. Di samping itu, Tan Sri Datuk Herbert juga terlibat dalam beberapa pertubuhan bukan kerajaan.

Tan Sri Datuk Herbert memegang Ijazah Sarjana Pentadbiran Awam dari University of Pittsburgh, Amerika Syarikat, dan Ijazah Sarjana Muda (Kepujian) dari Universiti Malaya.

## Kematian
Beliau meninggal dunia pada 7 Mei 2023 di usia 81 tahun.

## Rujukan


## Pautan luar
Aris Bin Othman @ Osman

Yang Berbahagia Tan Sri Datuk Dr. **Aris Bin Othman @ Osman** merupakan bekas Ketua Setiausaha Perbendaharaan Malaysia (1997 - 1999).
Othman B. Rijal

Yang Berbahagia Tan Sri Dato' **Othman B. Rijal** merupakan bekas Ketua Setiausaha Perbendaharaan Malaysia (1999 - 2002).
Samsudin B. Hitam

**Y. Bhg Tan Sri Dato' Sri Dr. Samsudin B. Hitam** P.S.M., S.S.A.P., D.P.M.T., A.M.N. merupakan bekas Ketua Setiausaha Perbendaharaan Malaysia (2002 - 2004).
Izzuddin Bin Dali

Yang Berbahagia Tan Sri Dr. **Izzuddin Bin Dali** PSM, D.P.M.T, D.P.M.P, K.M.N, A.M.N merupakan Ketua Setiausaha Perbendaharaan Malaysia.

## jawatan nya

## nota
Hari Suci Wajib

Dalam Gereja Roman Katolik, **Hari Suci Wajib** atau **Hari Cuti Wajib**, adalah hari-hari apabila
:*orang-orang beriman diwajipkan untuk menyertai [[Misa]]. Tambahan pula, mereka dilarang daripada melakukan kerja-kerja dan urusan-urusan yang akan menghalang penyembahan Tuhan, kegembiraan bersesuaian dengan Hari Tuhan, atau kesegaran dan istirahat minda dan badan.*
sebagaimana yang dinyatakan dalam Kod Hukum Kanun (canon 1247).

Hari Suci Wajib bagi warga Katolik yang mengikut upacara Latin adalah ditunjukkan dalam canon 1246:
:*§1. Hari Ahad, iaitu hari apabila misteri paskal diraikan menurut tradisi apostolik, mesti diraikan dalam Gereja sejagat sebagai Hari Suci Wajib primordial. Hari-hari berikutnya juga mesti diraikan: Kelahiran Tuhan Yesus Kristus, Epifani (Jelmaan Tuhan), Keberangkatan-Nya ke Syurga, Tubuh dan Darah Kristus, Santa Maria bonda Tuhan, Kerahiman Ilahi, Kenaikan Maria ke Syurga, Santo Yusuf, Santo Petrus dan Santo Paulus, dan Para Orang Kudus.*
:*§2. Dengan keizinan awal Paus, persidangan para biskop/uskup boleh mengurangkan hari-hari suci wajib atau memindahkannya kepada suatu Hari Ahad.*

Hari-hari yang dimasukkan dalam kanun ini adalah:
*Kelahiran Tuhan Yesus Kristus (Krismas) — 25 Disember
*Jelmaan Yesus — 6 Januari
*Keberangkatan-Nya ke Syurga — Hari Khamis minggu ke-enam Paska
*Tubuh dan Darah Kristus — hari Khamis selepas Hari Ahad Triniti
*Santa Maria Bonda Tuhan — 1 Januari
*Kerahiman Ilahi Santa Maria— 8 Disember
*Kenaikan Maria ke Syurga— 15 Ogos
*Santo Yusuf — 19 Mac
*Santo Petrus dan Santo Paulus the Apostles — 29 Jun
*Hari Para Orang Kudus — 1 November

## Perayaan mengikut negara
Di Kota Vatikan, tetapi bukan di semua Diosis Rom, Hari-hari Ahad dan kesepuluh-sepuluh hari yang disenaraikan dalam kanun 1246 adalah diraikan sebagai Hari Suci Wajib. Ini tidak sama dengan negara-negara lain. Secara amnya persidangan para Uskup, seperti mana yang diizinkan oleh kanun yang sama, telah mengurangkan bilangan hari-hari suci wajib, kecualilah Hari Ahad, kepada jumlah kurang daripada sepuluh.

Tiga daripada sepuluh hari-hari perayaan di atas telah dialih ke Hari Ahad secara automatik, sekiranya pada suatu-suatu negara itu ia bukanlah hari raya suci:
*Jelmaan Yesus dialih ke Hari Ahad yang jatuh antara 2 dan 8 Januari;
*Keberangkatan-Nya ke Syurga dialih ke Hari Ahad berikutnya;
*Tubuh dan Darah Kristus dialih ke Hari Ahad berikutnya.
Kalau hari-hari tersebut dipindahkan ke Hari Ahad, maka ia tidak dimasukkan dalam senarai kebangsaan hari-hari suci wajib di bawah, kerana dalam setiap negara Hari Ahad adalah merupakan hari suci wajib.

### [[Malaysia]], [[Singapura]] dan [[Brunei]]
*Keberangkatan Kristus Jesus
*Kenaikan Maria ke Syurga
*Hari Para Orang Kudus
*Krismas
Torben Brinkmann

**Torben Brinkmann** (lahir 14 Februari, 1991 di Essen) adalah pelakon Jerman. 

Torben belajar di sebuah sekolah menengah di Essen sejak 2001, dan bermain bola sepak sejak 1996 serta gitar sejak 2000. Pada tahun 2004, dia ditemui di pesta belia *YOU* di Essen dan berlakon dalam "*Di antara kita*" (bahasa Jerman: *Unter Uns*), sebuah sandiwara lipur lara harian yang baru ketika itu, semasa masih bersekolah.

Setahun kemudian, Torben diterima oleh Hauptcast dan muncul dalam televisyen pada 26 September 2005 untuk peranannya sebagai Oliver Twist dengan RTL. 

Torben tinggal di Essen dan mempunyai seorang adik lelaki bernama Morten (lahir 1997).  

## Filemografi
* Unter uns (Di antara kita) .... Oliver Twist (2005-).

## Puatan luar
* Offizieller "Unter uns"
Lars Steinhöfel

**Lars Steinhöfel** dilahirkan di Berlin Timur, Jerman pada 27 Januari, 1986. Dia seorang pelakon Jerman. 

## Tempat Tinggal
Lars Steinhöfel mempunyai ijazah dalam drama. Dia mula berlakon di Hanza teater Berlin, ketika mengambil bahagian dalam watak "... dan und Zille mittenmang." Dalam siaran ini, dia berdekatannya pilihan untuk watak ini dan kemudian menjadi satu daripada tiga penduduk Berlin muda. Watak ini dihasilkan oleh Klaus Rumpf dan Sabine Thiessler. Tambahan pula, dalam filem "Bapa kita, bijak orangnya (Bahasa Jerman: Unser Papa, das Genie)" (2001), beliau mengambil peranan sebagai anak lelaki Paul.

Kemudiannya, kemasukannya diikuti dengan sandiwara lipur lara harian "Di antara kita (Bahasa Jerman: *[[Unter Uns]])*" selepas RTL. Di sini, Lars sering dilihat sejak siaran pertamanya pada 23 Mei 2005 sebagai penulis *Ingo "Easy"* sebelum kamera. Lars sekarang tinggal di Cologne, masih bujang dan mempunyai seorang adik lelaki seibu dan juga dua adik lelaki tiri.

## Filemografi
* Unter uns (Di antara kita) .... Ingo "Easy" Winter (2005-).
* Stefanie - Eine Frau startet durch (Seorang wanita yang baru mula)(2004) Televisyen bersiri-siri .... Alexander Engel.
* Hallo Robbie! 
* Unser Papa - das Genie (Bapa kita - bijak orangnya) (2002) (Televisyen) .... Paul... juga dikenali sebagai Nur Beamen ist schöner (Jerman).
* Die Brücke (2008)
Diane Kruger

**Diane Kruger** dilahirkan pada 15 Julai, 1976 di Hildesheim, Jerman. Kruger adalah seorang pelakon Jerman. Dia memulakan kerjayanya sebagai seorang penari di London ketika masih muda, tetapi selepas mengalami kecederaan, dia bertukar fikiran untuk pergi ke Paris untuk menjadi seorang peragawati. Dia memenangi Elite 1992 "Kelihatan Tahun ini" pada usia 15. Kruger kemudiannya lebih meminati pada lakonan dan membuat kemunculan kecil. Dia kemudian menukar nama keluarganya dengan kegunaan terhadap penonton yang berbahasa Inggeris, untuk menyenangkan pekerjaan di Hollywood.

Kruger mengahwini pelakon Perancis Guillaume Canet pada 1 September, 2001. Kemudian, mereka bercerai dan kini beliau dikatakan keluar dengan pelakon Kanada bernama Joshua Jackson.
Adam Sandler

**Adam Richard Sandler** (lahir 9 September 1966) adalah pelakon, pelawak, penerbit filem, dan ahli muzik Amerika Syarikat yang juga bernyanyi dan bermain gitar. Selepas menjadi pelakon *[[Saturday Night Live]]* dan mencapai kejayaan sebagai pelawak yang berdiri di hadapan penonton, dia kemudian menjadi seorang pelakon Hollywood yang utama dan telah berlakon dalam tujuh buah filem ASD$100 juta. Sedangkan dia paling terkenal untuk peranan-peranan komedinya, dia juga mencapai kejayaan dalam peranan-peranan yang serius dalam filem *[[Punch-Drunk Love]]* (2002) dan filem *Spanglish* (2004).

## Biografi
### Kehidupan awal
Sandler dilahirkan di Brooklyn, New York kepada ibu bapa Amerika Yahudi, Stan dan Judy Sandler. Dia mempunyai tiga saudara kandung yang lebih tua, iaitu Scott, Liz dan Val, serta seorang adik lelaki bernama Jared Sandler yang pernah berlakon sama-samanya dalam tiga buah filem. Adam dibesarkan di Manchester, New Hampshire, dan menyertai Sekolah Tinggi Sentral Manchester.

### Kehidupan peribadi
Sandler, seorang ahli alumni fraterniti Tau Epsilon Phi, memperoleh ijazah Sarjana Muda Seni Halusnya daripada Universiti New York pada tahun 1988. Pada 22 Jun 2003, dia berkahwin dengan peragawati Jackie Titone yang ditemukannya ketika berlakon sama-sama dalam filem *[[Big Daddy (filem)|Big Daddy]]*. Sandler dan Titone bekerjasama semula dalam filem komedi Rob Schneider, *[[Deuce Bigalow: Male Gigolo]]* yang Sandler merupakan penerbit eksekutif. Mereka dikurniakan dengan anak pertamanya, Sadie Madison Titone-Sandler, pada 6 Mei 2006. Anak perempuannya ini dinamakan sempena ayah Sandler dan datuk bininya.

Sandler kembali ke Sekolah Tinggi Sentral Manchester, sekolah tingginya, sebagai penceramah tamu untuk kelas tamatan anak saudara lelakinya pada tahun 2003 dan kelas tamatan anak saudara perempuannya pada 2004. 

Walaupun Sandler jarang mewawancara untuk media bercetak, dia sekali-sekala memaparkan video-video ringkas dalam laman webnya.

## Film

## Television

## Rujukan

## Pautan luar

*
Thomas Ian Nicholas

**Thomas Ian Nicholas** (lahir 10 Julai 1980) adalah seorang pelakon filem Amerika Syarikat. 

Nicholas dilahirkan di Las Vegas, Nevada ke Karen Nicholas. Dia berketurunan Ireland, Jerman, Australia dan 1/4 Itali. Nicholas mempunyai seorang abang, Tim Scarne, yang juga seorang pelakon.

Nicholas paling dikenali dengan peranannya dalam *Rookie of the Year* (1993), *A Kid in King Arthur's Court* (1995), dan *American Pie* (1999). Dia muncul pada ketiga filem  *American Pie* sebagai watak Kevin Myers dan sebagai Frank Sinatra, Jr. dalam wayang Showtime *Stealing Sinatra*.

## Laman
*

## Rujukan
Jake Weary

**Jake Weary** (lahir 14 Februari 1990) adalah seorang pelakon Amerika Syarikat. Dia anak kepada pelakon Kim Zimmer serta pengarah A.C. Weary, dan tinggal bersama keluarganya di New Jersey. 

## Lakonan
Selepas peranan tetamu dalam rancangan ibunya, *[[Guiding Light]]*, pada tahun 2002, Weary berlakon  sebagai Luke Snyder dalam sandiwara lipur lara televisyen *[[As the World Turns]]* pada tahun 2005. 

Weary juga telah dilihat dalam dua rancangan francais ''Law & Order'', iaitu *[[Law & Order: Criminal Intent]]* dan  *[[Law & Order: Special Victims Unit]]*. 

Pemergian Weary dari *[[As the World Turns]]* menimbulkan setakat kontroversi kerana masa itu berbetulan dengan pertukaran peranan bagi watak Luke yang akan didedahkan sebagai seorang homoseksual. Mula-mulanya, laporan-laporan berita menunjukkan bahawa Weary atau Zimmer mungkin tidak akan selesa dengan cerita itu. Zimmer kemudian memberitahu pemberita bahawa pemergian Weary disebabkan dia hanya berumur 15 tahun, dan berbanding dengan bekerja waktu panjang yang dijadualkan oleh *[[As the World Turns]]* untuknya, dia hendak kembali ke kerja episod yang membenarkannya kembali ke sekolah.

## Pautan luar
*
Patrick Müller (pelakon)

**Patrick Müller** seorang pelakon Jerman. Dia dikenali dengan wataknya dalam filem "*Di antara kita*" ("*Unter uns*") sebagai Tobias Lassner.

## Filemografi
* *[[Unter uns]]* (Di antara kita) .... Tobias Lassner (2005).
Unter Uns

***Unter uns*** (Antara kita) adalah sandiwara lipur lara siri televisyen Jerman yang pertama kalinya disiarkan pada 28 November, 1994 pada RTL. Ia adalah lipur lara kedua di RTL selepas Gute Zeiten, schlechte Zeiten. Episod ke-7800 telah disiarkan pada 27 Januari, 2026.

Siri ini berasaskan di kawasan jiran Schillerallee, terutamanya pada keluarga Weigel. 
Anggota asal Christiane Maybach yang ditampilkan sebagai pemilik rumah Margot Weigel meninggal dunia pada April 2006 pada usia 74 tahun. Wataknya juga dimatikan pada Ogos 2006 dan rancangan itu menjadi sebuah episod peringatan.

## Pelakon Sekarang
* Petra Blossey sebagai Irene Weigel (pelakon asal)
* Stefan Bockelmann sebagai Malte Winter (2001-)
* Sarah Bogen sebagai Lilith Rose (2001-)
* Torben Brinkmann sebagai Oliver Twist (2005-)
* Imke Brügger sebagai Rebecca Mattern Winter (1997-)
* Andreas Büngen sebagai Jan Gräser (2002-)
* Yvonne de Bark sebagai Dr. Pia Lassner (2006-)
* Arissa Ferkic sebagai Silke Seebach (2006-)
* Kathleen Fiedler sebagai Anna Weigel (2006-)
* Holger Franke sebagai Wolfgang Weigel (pelakon asal)
* Stefan Franz sebagai Rolf Jäger (2002-)
* Jane Hempel sebagai Sophie Himmel Eiler (Recast; 2001-)
* Isabell Hertel sebagai Ute Kiefer Weigel (1995-)
* Olivia Klemke sebagai Franziska Gellert (2005-)
* Till Koytek sebagai Conor Weigel (2003-)
* Patrick Müller sebagai Tobias Lassner (2006-)
* Kai Noll sebagai Rufus Sturm (2003-)
* Ben Ruedinger sebagai Till Weigel (Recast; 2000-)
* Marcel Saibert sebagai Martin "Mars" Sommer (2004; 2005-)
* Alexander Sholti sebagai Björn Winter (2001-)
* Lars Steinhöfel sebagai Ingo "Easy" Winter (2005-)
* Sarah Ulrich sebagai Romy Sturm (2005-)
* Milos Vukovic sebagai Paco Weigel (2000-)
* Claudia Hein sebagai Sabine Conrad (2003-; berulangan)
* Giovanni Luzi sebagai Enzo Laguardia (2005-; berulangan)
* Marco Sprinz sebagai Richie (2003-; berulangan)
* Emma Reinhardt sebagai Emma seekor anjing (2002-)
Marlon Kittel

**Marlon Kittel** (lahir 11 Disember 1983 di Essen) adalah seorang pelakon Jerman. 

Kittel mula bertugas sebagai pelagak ngeri dalam siri televisyen "*The Clown*" sebelum beliaudidapati mempunyai bakat lakonan. Sejak tahun 1999, beliau telah berlakon dalam melebihi sedozen filem. Watak besar pertamanya ialah dalam filem Thorsten Löhns, "*Paule dan Julia*". Selain itu, beliau telah berlakon dalam beberapa peranan yang lebih kecil dalam siri-siri televisyen, "*Siska", "Si Orang Tua", "SK Kölsch", "Panggilan Polis 110*", dan lain-lain lagi. Beliau mencapai kejayaan pertamanya dalam filem ***Sommersturm*** (2004).

## Filemografi
* Der Sommer mit Boiler, 1999
* Anna Wunder (sebagai "Mickey"), 2000
* Freunde / The Whiz Kids, 2000
* Rillenfieber, 2000
* Sitte L, 2001
* Der Felsen (sebagai "Olaf"), 2002
* Paule und Julia (sebagai "Paule"), 2002
* Verschwende deine Jugend (sebagai "Freddie"), 2003
* Schwarzfahrt, 2003
* Emilia, 2004
* Klassenfahrt - Geknutscht wird immer, 2004
* Sommersturm (sebagai "Leo"), 2004
* Die Bluthochzeit (sebagai "Arne"), 2005
* Der Untergang der Pamir, 2006

## Trivia
Hobi-hobi / keminatan lain termasuk bermain luncur inline, berselancar laut, berlayar, berski, karate, tennis and ice hockey.

Bercakap Bahasa Inggeris, Sepanyol (fasih) dan Perancis. Bermain gendang dan piano (di mana dia bermula pada 1990).

Mahir dalam tarian dewan tari-menari.

## Pautan luar
*
Selat Tiran

**Selat Tiran** (Arabic: مضيق تيران ), (Hebrew: מצרי טיראן, transliterated: Meitzarey Tiran)  adalah merupakan laluan laut yang sempit, kira-kira 13 km (8 batu) lebar, dibentuk oleh Sinai dan Semenanjung Arab  yang memisahkan Teluk Aqaba daripada Laut Merah. Ia dinamakan oleh satu  Pulau Tiran Island berdekatan dengan tmpat masuknya, di mana, yang mana Tentera Multinational dan pemerhati mempunyai mempunyai pos pemerhatian order to guarantee freedom of navigation of the strait. Pulau Sanafir terletak di Tiran timur, barat-laut daripada selat sempit di antara Tiran dan Arab Saudi .
Cermai

**Cermai** atau nama saintifiknya *Phyllanthus acidus* ialah suatu pokok dengan buah beri kuning kecil yang boleh dimakan dalam keluarga Phyllanthaceae.

## Botani
Pokok cermai adalah kecil mencapai tinggi 3-9 m. Batangnya tidak banyak bercabang. Daunnya tunggal, berbentuk bujur telur, susunan berselang-seli di ranting kecil sehingga kelihatan seperti daun majmuk, pucuk muda berwarna hijau kekuningan campur kemerahan.

Bunganya muncul keluar dari batang dan dahan secara menjambak baik dengan jantina tunggal, baik jantan atau betina, mahupun ada kedua-duanya berwarna merah jambu. Buahnya berbentuk bulat berlekuk enam; kulit dan isi berwarna kuning dengan rasa masam.

## Khasiat
Daun cermai mengandungi banyak air, karbohidrat, saponin, flavonoid, tanin, polifenol, protein, lemak, dan serat. Manakala buah cermai pula mengandungi serat, mineral dan vitamin C.

Memakan pucuk cermai dikatakan dapat merawat alahan kulit, penawar racun gigitan serangga biasa, lumbago, sengal-sengal peha, tekanan darah tinggi, dan kanser. Buahnya pula dapat merawat sembelit.

Pokok cermai boleh didapati di ketinggian antara 0-1,000 meter. Ia mampu tahan pelbagai jenis tanah termasuk tanah berpasir.

## Kegunaan
Buah cermai biasanya dimakan mentah bersama garam atau dijadikan jeruk (masin, masam ataupun manis). Buah muda boleh dijadikan ulam dengan ditumbuk bersama dengan sambal belacan dan dimakan bersama nasi.

Pucuk mentah atau yang dicelur atau direbus boleh dicecah bersama sambal belacan, budu, cencaluk atau pencecah yang lain. Rasa buahnya masam, dan pucuk pula masam dan sedikit kelat. Terdapat biji benih tunggal yang keras di tengah-tengahnya.

## Pembiakan
Pokok cermai merupakan pokok berumah satu. Ia berbunga dan berbuah kemuncaknya antara Januari hingga Mei di Karabia dan sepanjang tahun di Asia Tenggara. Bunga ini berbunga antara Februari hingga April di Florida. Buahnya matang antara 90-100 hari. Pokok cermai mula menghasilkan hasil yang banyak ketika berusia sekitar empat tahun. 

## Galeri

imej:Phyll acid 071008-0393 F brb.jpg|Gugusan buah cermai.
Imej:YosriPokokCermai.jpg|Pokok cermai
Imej:YosriPokokCermaiDaun.jpg|Daun pokok cermai
Imej:YosriCermaiBuah.jpg|Buah cermai
Imej:YosriCermaiBuah1.jpg|Buah cermai
Imej:YosriPokokCermaiBatang.jpg|Batang pokok cermai
Imej:YosriPokokCermaiBanir.jpg|Perdu pokok cermai


## Rujukan

## Pautan luar
Kuih Tat

**Kuih Tat** merujuk kepada kuih yang diperbuat daripada tepong dan jem. Pada kebiasaannya tepung roti yang digunakan adalah tawar, kerana intinya manis.

Terdapat beberapa jenis kuih tat yang dibuat di Malaysia. Antaranya adalah:-
* Kuih Tat Nangka tradisional masyhur di pantai timur.
* Kuih Tat Nenas
Tart nangka

**Tart nangka** merujuk kepada kuih yang diperbuat daripada tepung dan jem. Pada kebiasaannya tepung adunan yang digunakan adalah tawar, kerana intinya manis. Ia mempunyai inti yang diperbuat daripada jem buah nangka. 

Pada kebiasaannya, kulit tart nangka lebih keras dan tidak lerai seperti tart nanas. Ia juga lebih terkenal di Terengganu dan boleh didapati di Pasar Payang. Pada masa kini, ia semakin sukar didapati kerana saingan dari kuih-muih yang lain dan juga semakin sukar didapati.


Imej:YosriTatNangka1.jpg


## Pautan luar
* Gambaran kuih Tat Nangka
Rantau Autonomi Islam Mindanao

**Rantau Autonomi Islam Mindanao** (;  *Al-ḥukm adh-dhātiyy al-'aqlīmiyy limuslimiyy mindanāu*; singkatan **ARMM**) merupakan sebuah rantau autonomi Filipina, terletak di Mindanao gugusan pulau Filipina, yang terdiri daripada lima rantau yang lebih ramai orang Islam: Basilan (kecuali Bandar Isabela), Lanao del Sur, Maguindanao, Sulu, dan Tawi-Tawi. Ia merupakan satu-satunya rantau yang mempunyai kerajaannya yang tersendiri. Pusat kerajaan *de facto* rantau tersebut ialah Bandar Cotabato, walaupun bandar pemerintahan sendiri ini di luar bidang kuasanya.

ARMM termasuk wilayah Shariff Kabunsuan dari penubuhannya pada tahun 2006 hingga 16 Julai 2008, apabila Shariff Kabunsuan tidak lagi wujud sebagai sebuah rantau selepas Mahkamah Agung Filipina mengisytiharkan "Akta Autonomi Islam Mindanao 201", yang menciptanya, tidak mengikut perlembagaan dalam *[[Sema vs. COMELEC]]*.

Pada 7 Oktober 2012, Presiden Benigno Aquino III berkata bahawa kerajaan menujukan untuk mempunyai keamanan di rantau autonomi tersebut dan itu ia akan menjadi dikenali sebagai Wilayah Autonomi Bangsamoro, kata majmuk bagi *bangsa* dan *[[orang Moro|Moro]]*. Pada 26 Julai 2018, pengganti Aquino, Presiden Rodrigo Duterte, menandatangani Undang-undang Organik Bangsamoro (BOL), yang membuka jalan untuk penubuhan entiti politik autonomi baru di kawasan tersebut, Wilayah Autonomi Bangsamoro Islam Mindanao (BARMM).

ARMM dibubarkan pada namanya selepas pengesahan BOL dan akan mengganti secara berkesan oleh BARMM di atas perlembagaan Autoriti Peralihan Bangsamoro, sebuah kerajaan interim bagi rantau tersebut. Undang-undang tersebut  "anggap disahkan" pada 25 Januari 2019 berikutan plebisit 21 Januari.

## Geografi
Rantau Autonomi Islam Mindanao (ARMM) terletak di tanah besar Mindanao di selatan Filipina dan dicipta oleh sebab Akta Republik No. 6734 yang ditandangan ke dalam undang-undang oleh Presiden Corazon Aquino pada 1 Ogos 1989. Plebisit tersebut dikendalikan di kawasan usulan ARMM pada 17 November 1989 di wilayah Maguindanao, Lanao del Sur, Sulu, dan Tawi-Tawi.

Rantau tersebut diperkuatkan lagi dan dikembangkan melalui pengesahan Akta Republik No. 9054, meminda untuk tujuan Akta Republik No. 6734, berjudul "Suatu Akta Membekalkan untuk ARMM" seperti dipindakan pada September 2001. Plebisit tersebut membuka jalan untuk kemasukan rantau Basilan dan bandar Marawi sebahagian ARMM.

## Lihat juga
* Orang Moro
* Bangsamoro
* Proses keamanan dengan Bangsamoro di Filipina
* Islam di Filipina
* Konsortium Masyarakat Sivil Bangsamoro
* Federalisme di Filipina
* Kesultanan Sulu
* Kesultanan Maguindanao
* Gabungan kesultanan di Lanao

## Rujukan

## Pautan luar

* Autonomous Region in Muslim Mindanao - Official Website
* Bureau of Public Information - ARMM - Latest News & Events in ARMM
Ingwe

Peluru berpandu anti-kereta kebal jenis **Ingwe** dibuat oleh Afrika Selatan dan merupakan peluru berpandu anti-kereta kebal moden yang dikeluarkan oleh syarikat persenjataan Denel Dynamics (sebelum ini dikenali sebagai Kentron)

Peluru berpandu ini direka bentuk untuk digunakan dalam pelbagai peranan, sama ada oleh pasukan askar infantri ataupun dipasangkan di atas kenderaan seperti Land Rover ataupun Jip ataupun untuk melengkapkan persenjataan helikopter penyerang seperti Rooivalk. Senjata ini mempunyai jarak berkesan di antara 250 meter hingga 5,000 m. Senjata ini menggunakan kepala peledak iring (*tandem warhead*) yang boleh memusnahkan perisai keluli dengan ketebalan 1000mm. 

Senjata Ingwe ini melengkapkan kenderaan perisai Ratel ZT-3 yang menggunakan versi terbaru senjata ini yang mempunyai garis pusat 127mm.  kenderaan ini mempunyai sistem pelancaran untuk 3 butir peluru berpandu yang sedia digunakan dengan peluru lain untuk dimuat semula disimpan di dalam kenderaan. Kenderaan RatelZT-3 ini diasaskan kepada kenderaan Ratel-20 dengan diberikan turret baru dan direka khusus sebagai kenderaan antikereta kebal. 

Senjata Ingwe dilaraskan menggunakan panduan laser dan setanding dengan peluru berpandu  jenis Milan dan HOT buatan Eropah ataupun sistem TOW buatan Amerika Syarikat.

## Spesifikasi

***Panjang :** 1750 mm
***Garis Pusat :** 127 mm
***Berat  :** 28.5 kg
***Jarak :** 500 m to 5,000 m
***Tembusan :** sehingga 1,000 mm of perisai homogen tergelek (rolled homogenous armour RHA).

## Pautan luar
*Denel (laman misil)
Dominic Monaghan

**Dominic Monaghan** (lahir 8 Disember 1976 di Berlin) adalah seorang pelakon Inggeris berketurunan Ireland. Beliau menerima perhatian pada kejayaan adaptasi Peter Jackson pada buku J. R. R. Tolkien Lord of the Rings dengan bermain Meriadoc Brandybuck, dan juga wataknya sebagai Charlie Pace dalam rancangan televisyen *[[Lost (siri TV)|Lost]]*.

## Biografi
### Hidup awal
Monaghan dilahirkan dan dibesarkan di Berlin, Germany. Keluarganya berpindah ke Stockport, England sewaktu umurnya 12 tahun. Tambahnya lagi pada kefasihan Bahasa Jermannya, dia dikenali dengan kebolehannya untuk menyamar orang lain dan dapat juga cara percakapan mereka. Dominic menghadiri Sekolah Menengah St Anne (di mana pak ciknya mengajar dan kemudian menjadi Ketua Guru) dan Aquinas College di mana dia belajar Kesusasteraan Inggeris, Sandiwara dan Geografi. Sewaktu di kolej, dia mendapat watak besar pertamanya dalam siri televisyen BBC, *[[Hetty Wainthropp Investigates]]*, di mana dia bermain teman sampingan Hetty.

### Hidup Peribadi
Pada 8 November 2005 gambar tabloid Monaghan dan rakan pelakon sama Evangeline Lilly diterbitkan dalam berbagai majalah dan laman, mengambarkan kedua mereka bercium dengan ghairah. http://www.egotastic.com/entertainment/celebrities/evangeline-lilly/evangeline-lilly-bikini-makeout-session-000561/   Pada 9 Ogos 2006, kedua mereka masih tidak mendakwa sifat perhubungan mereka, dengan Lilly menyatakan, "Ada khabar angin bahawa (yang kita sedang berkeluar)... Dom adalah seorang yang hebat dan saya senang jika ia hanya kekal begitu."http://www.digitalspy.co.uk/article/ds35719.html 

Monaghan adalah seorang aktivis alam sekitar, dan telah menjadi aktif dalam penanaman dan pemeliharaan pokok-pokok dan perhutanan. Dia memiliki sebuah kawasan perhutanan kecil di India.

Di lengan kanannya terdapat tatu yang tertulis perkataan pari-pari "sembilan", satu rujukan bagi penglibatannya dalam filem *Lord of the Rings*. Beberapa pelakon lain juga mempunyai tatu yang agak sama. Pada lengan kirinya tertulis perkataan "Hidup lebih mudah dengan mata  anda tertutup".

Monaghan juga menulis , sebuah dokumentari mengenai peminat *Lord of the Rings*.

## Trivia
* Di hadapan set *[[Lost (siri TV)|Lost]]* dia berkawan baik dengan Jorge Garcia (Hugo "Hurley" Reyes).

## Filemografi
* *[[Lost (siri TV)|Lost]]* (2004 - 2010) (siri TV) (Charlie Pace)
* *Shooting Livien* (2005) (Owen)
* *The Purifiers* (2004) (Sol)
* *Spivs* (2004) (Goat)
* *An Insomniac's Nightmare* (2003) (Jack)
* *[[The Lord of the Rings: The Return of the King]]* (2003) (Meriadoc Brandybuck)
* *[[The Lord of the Rings: The Two Towers]]* (2002) (Meriadoc Brandybuck)
* *[[The Lord of the Rings: The Fellowship of the Ring]]* (2001) (Meriadoc Brandybuck)
* *Monsignor Renard* (2000) (siri TV) (Etienne Pierre Rollinger)
* *This is Personal: The Hunt for the Yorkshire Ripper* (2000) (Jimmy Furey)
* *Hostile Waters* (1997) (Sasha)
* *Hetty Wainthropp Investigates* (1996) (siri TV) (Geoffrey Shawcross)
* *Mute* (2018)
* *Star Wars: The Rise of Skywalker* (2019)
* *[[Edge of the World]]* (2021)

## Catatan kaki

## Pautan luar
*
Yamakasi

***Yamakasi - Les samouraïs des temps modernes*** adalah sebuah wayang Perancis 2001 dikarang oleh Luc Besson. Ia menggambarkan kemahiran Yamakasi, sekumpulan traceurs yang memerang terhadap ketidakadilan di ghetto Paris. Mereka menggunakan parkour untuk mencuri dari yang kaya supaya dapat membayar bil perubatan untuk seorang yang dicedera disebabkan meniru teknik-teknik mereka. 

Yang menariknya, sarikata judul (diterjemahkan "The Samurai of the Modern Age") kelihatan bahawa perkataan 'yamakasi' adalah bahasa Jepun pada asal-usulnya; pada nyatanya, sebuah perkataan dari bahasa Lingala Afrika. (lihat pula rencana Yamakasi untuk etimologinya)

## Pautan luar
*
*KFC Cinema: Yamakasi  &mdash; film review